**Povinné predprimárne vzdelávanie pre 5 ročné deti**

***Povinná materská škola pre 5 ročné deti:***

Zákon č. 209/2019 Z. z. dopĺňa a mení zákon č. 245/2008 Z. z. (tzv. školský zákon) a tento zákon 209 upravuje od tohto školského roka povinné predprimárne vzdelávanie.

S účinnosťou **od 1. septembra 2021** je pre každé dieťa, ktoré dosiahne päť rokov veku do 31. augusta 2021, **predprimárne vzdelávanie povinné.**

Na povinné predprimárne vzdelávanie sa budú deti prijímať od školského roku 2021/2022.

Ø  Žiadosti do škôlky o prijatie budú musieť byť písomné, budú sa predkladať od 1.mája do 31.mája. Súčasťou žiadosti je údaj o povinnom očkovaní.

Ø  Zákonný zástupca ( rodič) je povinný podľa § 28a) zákona č. 209/2019 prihlásiť dieťa na povinné vzdelávanie, ak tak neučiní pôjde podľa  § 5 ods. 16 novely zákona č. 596/2003 Z. z. o nedbanie o riadne plnenie.

Ø  Povinné predprimárne vzdelávanie v materskej škole trvá 1 školský rok ( je to posledný školský rok pred vstupom do ZŠ - predškoláci).

Ø  Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu **najmenej štyri hodiny denne,** okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin.

***Dochádzka do MŠ:***

Ø  Dochádzka do MŠ je pre predškolákov povinná, to znamená, že rodič bez ospravedlnenia nemôže nechať dieťa doma.

Ø  Dochádzka dieťaťa do MŠ bude evidovaná a v prípade, ak dieťa vynechá viac ako 5 dní v mesiaci musí rodič dieťa ospravedlniť.

Ø  V čase školských prázdnin neprítomnosť dieťaťa sa nemusí dokladovať.

Ø  Ak zákonný zástupca dieťaťa nedbá o riadne plnenie povinného predprimárneho vzdelávania svojho dieťaťa, a neospravedlní vynechanie viac ako päť dní v mesiaci, oznámi riaditeľka materskej školy túto skutočnosť príslušnému úradu práce sociálnych vecí a rodiny a obci, v ktorej má zákonný zástupca dieťaťa trvalý pobyt.

***Odklad a oslobodenie od plnenia predprimárneho vzdelávania :***

Doteraz, ak dieťa nebolo na školu pripravené, podával rodič riaditeľovi základnej školy **žiadosť o odklad. Ten sa po novom ruší.**

Ak dieťa po dovŕšení 6 rokov nedosiahlo školskú spôsobilosť, riaditeľka materskej školy rozhodne**o pokračovaní  plnenia povinného predprimárneho vzdelávania v materskej škole ďalší školský rok. Potrebný bude :**

·         písomný súhlas príslušného zariadenia výchovného poradenstva a prevencie,

·         písomný súhlas všeobecného lekára pre deti a dorast a

·         informovaný súhlas zákonného zástupcu alebo zástupcu zariadenia.

Ø  Riaditeľka môže rozhodnúť o oslobodení od povinnosti dochádzať do MŠ v prípade ťažkého zdravotného stavu dieťaťa podložené písomným vyjadrením pediatra.

***Spádová MŠ a povinný zápis do MŠ :***

Ø  Obec ( mesto Snina) určí spádové MŠ podľa jednotlivých ulíc, pre novoprijaté 5 ročné deti, ktoré sa zapisujú prvýkrát do MŠ.

Ø  Pre 3 ročné deti spádová MŠ neplatí, dieťa, ktoré navštevuje materskú školu pred dovŕšením 5 veku, od ktorého je predprimárne vzdelávanie povinné, **pokračuje v povinnom predprimárnom vzdelávaní v našej materskej škole**.

Ø  Povinné predprimárne vzdelávanie plní dieťa v materskej škole **v obci, v ktorej má trvalý pobyt (spádová škôlka).**

Ø  Tak ako sú v súčasnosti spádové základné školy, budú fungovať i **spádové materské školy podľa trvalého pobytu dieťaťa.** Rodič môže pre dieťa zvoliť aj inú materskú školu než spádovú. ale je to podmienené dostatkom kapacít v materskej škole, ktorú rodič pre svoje dieťa vybral.

Ø  **Riaditeľka spádovej materskej školy je povinná prednostne prijať na povinné predprimárne vzdelávanie deti s trvalým pobytom v obci,** ak je dostatočná kapacita .

Ø  Dieťa môže plniť povinné predprimárne vzdelávanie **mimo obce, v ktorej má trvalý poby**t, na základe rozhodnutia riaditeľa materskej školy, do ktorej sa hlási. Riaditeľ materskej školy, do ktorej bolo dieťa prijaté, oznámi túto skutočnosť riaditeľovi spádovej materskej školy.

Ø  Zákonný zástupca dieťaťa, rovnako ako v prípade plnenia PŠD, bude musieť materskú školu pre dieťa, pre ktoré bude predprimárne vzdelávanie povinné, hľadať dovtedy, kým ho do niektorej neprijmú. Ak tak nebude robiť, bude sa to podľa § 5 ods. 16 zákona č. 596/2003 Z. z. považovať za nedbanie o riadne plnenie povinného predprimárneho vzdelávania a bude sa postupovať podľa § 5 ods. 15 zákona č. 596/2003 Z. z.,